Den europeiske unions institutt for sikkerhetsstudier

Den europeiske unions institutt for sikkerhetsstudier (engelsk: European Union Institute for Security Studies, EUISS) er et byrå i den europeiske union, og et selvstendig utredningsorgan i EU for utenrikspolitikk. Det ble opprettet i 2001 innenfor rammen av EUs felles utenriks- og sikkerhetspolitikk.

Byrået gir analyser av utenriks-, sikkerhets- og forsvarspolitiske spørsmål. Hovedformålet er å yte bistand til EU og medlemsstatene ved gjennomføringen av EUs felles utenriks- og sikkerhetspolitkk, herunder EUs felles sikkerhets- og forsvarspolitikk, og annen utenriksaktivitet fra EUs side.

EUISSs styre blir ledet av Unionens høye representant for utenriks- og sikkerhetspolitikk og styres politisk av EUs utenriks- og sikkerhetspolitiske komité (Political and Security Committee, PSC).  EUISS' forgjenger var Western European Union Institute for Security Studies som hadde en tilsvarende rolle i Den vesteuropeiske union.

EUISS har hovedkontor i Paris og et kontaktkontor (Liaison Office) i Brüssel.

Chaillot Papers
EUISS publiserer analyser fra egne og eksterne analytikere i Chaillot Papers.

Referanser 

Den europeiske unions byråer
Etableringer i 2001
2001 i Europa